ปู้ ฉ่าน

ปู้ ฉ่าน (; เสียชีวิต กุมภาพันธ์ ค.ศ. 273) ชื่อรอง จ้งซือ () เป็นขุนพลของรัฐง่อก๊กในยุคสามก๊กของจีนและเป็นบุตรชายคนรองของเปาจิด (步騭 ปู้ จื้อ) อัครมหาเสนาบดีลำดับที่ 4 ของรัฐง่อก๊ก ภายหลังปู้ ฉ่านแปรพักตร์เข้าด้วยราชวงศ์จิ้นตะวันตก

 ภูมิหลังครอบครัว 
ปู้ ฉ่านเป็นชาวอำเภอชัวหยิน (淮陰縣 หฺวายอินเซี่ยน) เมืองหลินหฺวาย (臨淮郡 หลินหฺวายจฺวิ้น) ซึ่งอยู่บริเวณนครหฺวายอาน (淮安市 หฺวายอานชื่อ) มณฑลเจียงซูในปัจจุบัน(步隲字子山，臨淮淮陰人也。) สามก๊กจี่ เล่มที่ 52. ปู้ ฉ่านเป็นบุตรชายคนรองของเปาจิด (步騭 ปู้ จื้อ) อัครมหาเสนาบดีลำดับที่ 4 ของรัฐง่อก๊ก และเป็นน้องชายของปู้ เสีย (步恊) ผู้เป็นบุตรชายคนโตของเปาจิด

 การรับราชการ 
เมื่อ ค.ศ. 247 เปาจิดบิดาของปู้ ฉ่านเสียชีวิต ปู้ เสียพี่ชายของปู้ ฉ่านได้สืบทอดบรรดาศักดิ์หลินเซียงโหว (臨湘侯) ของบิดา(十一年卒，子協嗣，統騭所領，加撫軍將軍。) สามก๊กจี่ เล่มที่ 52. ส่วนปู้ ฉ่านได้สืบทอดตำแหน่งแม่ทัพของอำเภอซีหลิง (西陵; ปัจจุบันคือเขตซีหลิง นครอี๋ชาง มณฑลหูเป่ย์) ของบิดา ได้รับการแต่งตั้งเป็นขุนพลสำแดงยุทธ์ (昭武將軍 เจาอู่เจียงจฺวิน) และได้รับการตั้งให้มีบรรดาศักดิ์ซีถิงโหว (西亭侯)(協弟闡，繼業爲西陵督，加昭武將軍，封西亭侯) สามก๊กจี่ เล่มที่ 52.

เมื่อ ค.ศ. 265 ปู้ ฉ่านถวายฎีกาเสนอซุนโฮจักรพรรดิแห่งง่อก๊กให้ย้ายนครหลวงจากเกี๋ยนเงียบ (建業 เจี้ยนเย่; ปัจจุบันคือนครหนานจิง มณฑลเจียงซู) ไปยังบู๊เฉียง (武昌 อู่ชาง; ปัจจุบันคือนครเอ้อโจว มณฑลหูเป่ย์) ซุนโฮทรงยอมรับฎีกาและนำไปปฏิบัติ(九月，從西陵督步闡表，徙都武昌，御史大夫丁固、右將軍諸葛靚鎮建業。) สามก๊กจี่ เล่มที่ 48.

 การก่อกบฏและเสียชีวิต 

เมื่อ ค.ศ. 272 จักรพรรดิซุนโฮทรงมีรับสั่งเรียกตัวปู้ ฉ่านมานครหลวงเพื่อจะแต่งตั้งให้ดำรงตำแหน่งแม่ทัพล้อมกระโจม ( เร่าจ้างตู) แต่เนื่องจากปู้ ฉ่านและครอบครัวประจำการอยู่ที่ซีหลิงเป็นเวลาหลายปี ปู้ ฉ่านจึงคิดว่าตนถูกเรียกตัวเพราะทำหน้าที่ในซีหลิงได้ไม่ดี ปู้ ฉ่านยังระแวงตนว่าจะตกเป็นเหยื่อของการใส่ร้ายและลงเอยด้วยความเดือดร้อนอย่างหนัก ปู้ ฉ่านจึงแปรพักตร์เข้าด้วยราชวงศ์จิ้น และยอมมอบซีหลิงให้ราชวงศ์จิ้น(恊弟闡，繼業為西陵督，加昭武將軍，封西亭侯。鳳皇元年，召為繞帳督。闡累世在西陵，卒被徵命，自以失職，又懼有讒禍，於是據城降晉。) สามก๊กจี่ เล่มที่ 52.

จะเห็นได้ว่าใน "จดหมายเหตุสามก๊ก" (三国志) คำว่า "กับ" (与) ในวลี "จีกับน้องชายซวน" (玑与弟璇) เป็นคำที่เกินมา (衍文) เพราะผู้ที่ถูกส่งไปยังลั่วหยางเพื่อเป็นตัวประกันมีเพียง ปู้ซวน (步璇) เพียงคนเดียว ส่วน ปู้จี (步玑) ซึ่งเป็นหลานชายคนโตผู้สืบทอดตำแหน่งของสกุลปู้ ไม่ได้ถูกส่งไปเป็นตัวประกันที่ลั่วหยาง ด้วยเหตุนี้เขาจึงได้รับการแต่งตั้งจากราชวงศ์จิ้นให้ปกครองเจียงหลิง (江陵) และท้ายที่สุดก็เสียชีวิตในสมรภูมิซีหลิงนั่นเอง

ปู้ ฉ่านส่งบุตรชายคนชายคนรองของปู้ เสีย (พี่ชายของปู้ ฉ่าน) คือปู้ เสฺวียน (步璿) ไปยังลกเอี๋ยง (洛陽 ลั่วหยาง) นครหลวงของราชวงศ์จิ้น ราชสำนักราชวงศ์จิ้นให้ปู้ ฉ่านยังคงดูแลราชการทหารในซีหลิงดังเดิม นอกจากนี้ยังแต่งตั้งให้ปู้ ฉ่านมีตำแหน่งเป็นขุนพลพิทักษ์ ( เว่ย์เจียงจฺวิน) มีเกียรติเทียบเท่าเสนาบดีระดับซันกง (三公) ตั้งให้มีตำแหน่งขุนนางมหาดเล็ก ( ชื่อจง) และเจ้ามณฑล ( มู่) ของมณฑลเกาจิ๋ว (交州 เจียวโจว) พร้อมประทานอาญาสิทธิ์ ปู้ ฉ่านยังได้รับการตั้งให้มีบรรดาศักดิ์ก๋งแห่งงิเต๋า ( อี๋ตูกง)(遣璣與弟璿詣洛陽為任，晉以闡為都督西陵諸軍事、衞將軍、儀同三司，加侍中，假節領交州牧，封宜都公； ...) สามก๊กจี่ เล่มที่ 52.

จากนั้นราชสำนักราชวงศ์จิ้นจึงมีคำสั่งให้เอียวเก๋า (羊祜 หยาง ฮู่) ผู้ดำรงตำแหน่งขุนพลทหารม้าและรถรบ (車騎將軍 เชอฉีเจียงจฺวิน) และหยาง เจ้า (楊肇) ผู้ดำรงตำแหน่งข้าหลวงมณฑล (刺史 ชื่อฉื่อ) ของมณฑลเกงจิ๋ว (荊州 จิงโจว) ให้นำกำลังพลไปยังซีหลิงเพื่อหนุนช่วยปู้ ฉ่าน(命車騎將軍羊祜、荊州刺史楊肇往赴救闡。) สามก๊กจี่ เล่มที่ 52. ซุนโฮจักพรรดิง่อก๊กมีรับสั่งให้ลกข้อง (陸抗 ลู่ ค่าง; บุตรชายของลกซุน) ให้นำกำลังพลไปปราบกบฏปู้ ฉ่าน ลกข้องกระทำภารกิจสำเร็จโดยการขับไล่ทัพราชวงศ์จิ้น ยึดซีหลิงคืนมาได้ จับตัวและประหารชีวติปู้ ฉ่าน ตระกูลปู้ทั้งหมดถูกกวาดล้าง มีเพียงปู้ เสฺวียนที่ไปเป็นตัวประกันของราชวงศ์จิ้นที่รอดชีวิต(孫皓使陸抗西行，祜等遁退。抗陷城，斬闡等，步氏泯滅，惟璿紹祀。) สามก๊กจี่ เล่มที่ 52.

 ดูเพิ่ม 
 รายชื่อบุคคลในยุคสามก๊ก
 ยุทธการที่ซีหลิง

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).

หมวดหมู่:ขุนพลของง่อก๊ก
หมวดหมู่:ขุนพลในยุคราชวงศ์จิ้น
หมวดหมู่:ข้าราชการในยุคราชวงศ์จิ้น
หมวดหมู่:บุคคลที่ถูกประหารชีวิตโดยง่อก๊ก